LidanRubinov/Halacha-QA huggingface dataset:
שאלה: בשר וחלב: במידה ואכלתי ארוחה בשרית ועדיין לא עברו 6 שעות האם יש בעיה לאכול ביצה (פרווה) שטוגנה במחבת חלבי בן יומו? האם יש צורך שתהיה מחבת פרווה? (כרגע יש לי מחבת חלבית ומחבת בשרית) - לאשכנזים
תשובה: דבר שטוגן במחבת חלבית ואינו חלבי בעצמו - מכונה "בחזקת חלבי". דינו שאין לאכול אותו יחד עם דבר בשרי, אבל אין צורך להמתין כדי לאוכלו, ואפשר לאכלו מיד אחרי אכילת הבשר. אין צורך שתהיה מחבת פרווה, רק צריך לשים לב מה מבשלים בכל מחבת ולא לערבב אוכל שבושל בחלבי עם בשרי וכדומה. אם רוצים לבשר דברים שרוצים לאכלם גם עם הבשר וגם עם החלב - צריך להשלם במחבת פרווה.
שאלה: גזל: לכבוד הרב, הלוויתי מחברה שלי פריט לבוש לפני מספר שנים ולא החזרתי לה אותו. כיום, הוא כבר לא במידה שלה ואם אחזיר לה אותו היא לא תוכל ליהנות ממנו. מה עליי לעשות בכדי להשיב לה את ערכו? אינני יודעת מחירו של הפרטי אבל אני יכולה לשער. לקנות לה פריט דומה? להחזיר לה כסף?
תשובה: הדבר הנכון הוא לדבר איתה על מה שהיא שייחשב אצלה כהחזרה, ולעשות זאת. אמנם, מבחינה הלכתית משפטית אפשר שאת יכולה להסתפק בהשבת הבגד עצמו, אולם נראה לי כי מבחינה מוסרית הדבר הנכון הוא לדבר איתה. האם את יכולה ללכת בדרך זו?
שאלה: בריכה לילדים בשלושת השבועות: ברצוני לדעת האם אפשר למלא לילדים בריכה של ילדים בשלושת השבועות? רווית
תשובה: עד ראש חודש אב - בוודאי. אחרי ראש חודש אב - תלוי בנסיבות.
שאלה: כשרות בירה: כשרות בירה ואיין שטייפן האם כשרה בבקבוק חצי ליטר נ.ב אשמח לקבל אתר לבדיקת כשרות אלכוהול
תשובה: וברכת ד  בתקופה זו של השנה יש חשש חדש, ועל כן יש להמנע משתיית בירה זו בארץ (ללא הכשר). בחו"ל היו שהקלו מכיוון שבחו"ל יש שמקילים בחדש, אבל בארץ ישראל אין להקל באיסור חדש. לא ידוע לי על רשימות באינטרנט. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שאלה לגבי בחירת הרב הראשי לישראל: הרב. אין לי מנוח מהמתחולל בארץ ישראל. הדברים שאמר הרב עובדיה יוסף על הרב דוד סתיו הם דברים קשים ביותר! ראיתי באתר "במעלה הרשת", שו"ת עם הרב שלמה אבינר בו הוא נשאל לדעתו על הרב דוד סתיו ומי צריך להיות הרב הראשי לישראל. הוא לא נתן תשובה במי הוא תומך אבל הוא אמר שיש שלשה קריטריונים שהרב קוק זצ"ל קבע לבחירת הרב הראשי לישראל: 1) הוא חייב להיות קדוש! 2) הוא חייב להיות תלמיד חכם גדול! 3) הוא חייב להיות בקשר עם העם, כלומר עממיות. כששמעתי את ההגדרות הללו אז עלו לי כמה שאלות שאשמח אם כבוד הרב יוכל להשיב לי: א) מי קובע מי אדם קדוש? ב) האם הרב הראשי לישראל הנוכחי, הרב יונה מצגר אשר מתקיימת כרגע כנגדו חקירה מישטרתית הוא אדם קדוש? ג) האם הרב עובדיה יוסף אשר דיבר כפי שדיבר על הרב דוד סתיו הוא אדם קדוש? ד) האם הרב שלמה אבינר המרבה לצטט את הרב קוק זצ"ל ולפעמים נראה שהוא חושב שאולי הוא מדבר בשמו של הרב קוק זצ"ל, הוא אדם קדוש?
תשובה: אף לי אין מנוח מהמתחולל בארץ ישראל בנושא זה. ולא רק בארץ. האדמה החרוכה שתיוותר אחרי הבחירה הזו לא תרפה מאתנו זמן רב, אם בכלל. אינני מבין מפני מה השאלה הזו מופנית אלי. היא צריכה להיות מופנית למי שקבע את הקריטריונים האלה. מעולם לא קבעתי קריטריונים מסוג זה, בעיקר לאור השאלות שלך. גם אם נניח שזה הקריטריון   איני מכיר אף אחד המוסמך לקבוע מי עומד בקריטריון זה ומי לא, כך שזהו קריטריון שאדם צריך לדון את עצמו לאורו, ולא לסבור שיש בכוחו לקבוע מיהו קדוש ומיהו לא. כמי שלומד הרבה את דברי הנביאים אני לומד שהדבר הבסיסי שהנביאים מלמדים אותנו הוא חוסר היכולת שלנו לראות ללבב. כתבתי על כך ספר שלם. אני כמובן מציע גם לך לא לעסוק בשאלה "מיהו לא קדוש". די לנו בנגלה לעינינו כדי לבחור ברב ראשי. ובכאב גדול
שאלה: ברכת המפיל: האם אשכנזים נוהגים לומר ברכת המפיל? ראיתי דעות לכאן ולכאן, עם שם מלכותו ובלי, וכאלה שאומרים שלא לברך כלל. יש לציין כי קורה לי לעיתים לא להירדם בלילה (כמובן שבמיוחד במוצ"ש). ולכן אני קם וממשיך בעיסוקיי עד שהשינה תחטוף אותי שוב. האם נכון שאומר ברכת המפיל? ואם כן, האם להזכיר שם מלכות?
תשובה: על פי תקנת חכמים צריך לומר לפני השינה את פרשת "שמע" וברכת "המפיל", וכך גם מנהג אשכנז אבל את שאר המזמורים אין חובה לומר, אלא שנתפשט המנהג לאומרם על פי מנהגו של רבי יהושע בן לוי, שהיה מוסיף מזמורים כדי להגן מפני המזיקים (ע  מ"א רלט, ב). היו שחששו לברך "המפיל" שמא לא ירדמו ונמצאה ברכתם לבטלה. אבל למעשה מעצם זה שחכמים תקנו לברך "המפיל" משמע שלא חששו לזה. והטעם, מפני שהיא ברכת הודאה לה  על השינה, ואף מי שלא הצליח לישון, ההודאה שאמר אינה לבטלה (ח"א לה, ד). אלא שמלכתחילה תקנו חכמים ברכה זו למי שמתכוון לישון, ומי שאינו מתכונן לישון באותו לילה, לא יברך באותו הלילה "המפיל". ולהלן הרחבה ומקור התשובה מספר פניני הלכה מאת הרב אליעזר מלמד שליט"א ועיינו בספר באתר ישיבת הר ברכה אייל משה אמרו חכמים (ברכות ס, ב): "הנכנס לישן על מיטתו אומר משמע ישראל עד והיה אם שמוע, ואומר ברוך המפיל חבלי שינה וכו ". וכן אמר רבי יהושע בן לוי: "אע"פ שקרא אדם קריאת שמע בבית הכנסת, מצווה לקרותו על מטתו". וסמכו דבריהם על הפסוק (תהלים ד, ה): "אמרו בלבבכם על משכבכם ודמו סלה" (ברכות ד, ב). רבי יהושע בן לוי היה נוהג להוסיף לומר לפני שנתו גם מזמור "יושב בסתר עליון" (תהלים צא), "וה  מה רבו צרי" (תהלים ג) שהם מועילים כנגד המזיקים (שבועות טו, ב). ורבים נוהגים כמותו. עוד נהגו במשך הדורות להוסיף מזמורים ופסוקים ותפילות, וכיוון שמדובר בתוספות מאוחרות, יש במנהגים אלו הבדלים בין נוסחי העדות. ויש אומרים שטוב לומר גם את פרשת "והיה אם שמוע", ויש אומרים שטוב לומר את שלוש הפרשות. לסיכום, על פי תקנת חכמים צריך לומר לפני השינה את פרשת "שמע" וברכת "המפיל", אבל את שאר המזמורים אין חובה לומר, אלא שנתפשט המנהג לאומרם על פי מנהגו של רבי יהושע בן לוי, שהיה מוסיף מזמורים כדי להגן מפני המזיקים (ע  מ"א רלט, ב). פירוט תקנת חכמים לומר לפני השינה פרשת "שמע" בלבד, וכ"כ הרי"ף (ג, א), הרמב"ם והרא"ש פ"א ו. אמנם הרא"ש בפ"ט כ"ג מביא את דעת ר"ח שקוראים גם את פרשת "והיה אם שמוע", ואולי הבין את הגמ  שעד "והיה אם שמוע" כולל אותה. ובדברי חמודות ס"ז פירש שהתכוון למקום שמתפללים ערבית לפני צאת הכוכבים שכדי לקיים את מצוות ק"ש צריכים לומר את שתי הפרשות. ורבנו ירוחם (נתיב ג  ח"ב), ורבנו יונה בספר היראה, כתבו לומר את שלוש הפרשות, שיש בהן רמ"ח תיבות ויש בזה סגולה כנגד המזיקין.. בברכות ה, א: "אמר רב נחמן: אם תלמיד חכם הוא, אין צריך (כי לימודו משמרו). אמר אביי: אף תלמיד חכם מיבעי ליה למימר חד פסוקא דרחמי, כגון: בידך אפקיד רוחי פדיתה אותי ה  א-ל אמת". הרי"ף והרא"ש הזכירו שת"ח אינו חייב. אבל הרמב"ם ושו"ע לא הזכירו זאת, ומשמע שלדעתם גם ת"ח חייב. ואולי מקורם מהירושלמי (פ"א ה"א) שמספר על תלמידי חכמים שהיו רגילים לקרוא ק"ש כמה פעמים כדי להירדם מתוך ק"ש. ומ"מ לגבי הפסוקים הנוספים, שאין חובה לאומרם, נראה שת"ח יכול להעדיף ללמוד לפני שנתו בספר או במחשבה, ומתוך כך להירדם. אמנם בכה"ח רלט, א, כתב ש ר ק"ש עפ"י האר"י נעשה תיקון, וגם ת"ח צריך לאומרו
שאלה: אמונה: רציתי לשאול 2 שאלות: 1. מהות האדם היא לשאוף ולהתקדם, להגיע למקום גבוה יותר מהיכן שהוא נמצא כרגע. תמיד כשאני חושבת על זה יש משהו שחוסם אותי, כיוון שעולה לי המחשבה על "צדיק ורע לו" או "הקב"ה לעולם אינו מעמיד בניסיון אלא מי שיכול לעמוד בו". אני רואה אנשים מדהימים שד מעמיד אותם בניסיונות לא פשוטים וכואב לי. מי ירצה להכניס את עצמו למצב כזה שהוא עלול לכאורה להיפגע. אם במקום בו הוא נמצא טוב לו ואם יעלה למעלה יחטוף. אז מה אמור לדרבן אותו לטפס? 2. שאלה נוספת בעניין הענווה, תמיד מחזקים ומעודדים לענווה, היהודי אמור להיות עניו, להתכופף למען האחר. השאיפה הגדולה להגיע לענווה נכונה. הרב קוק גם דיבר על זה שעדיף שלאדם יהיה קמצוץ גאווה ואל יגיע למצב של שפל מוחלט. משהו קשה לי, אני לא מצליחה להבין מהי ענווה נכונה ומהי פסולה.?האם אדם צריך להתכופף כל הזמן, לבטל את המחשבות והרצונות שלו בשביל האחר? הרי אי אפשר לנהל ככה חיים תקינים, דו שיח בריא. אני מסתכלת על המנהיגים הגדולים ואני רואה את הענווה כלפי הבורא יתברך אבל לא מצליחה לראות אותה כלפי הזולת. אשמח אם יש דוגמא למעשה שעשה משה רבינו למשל שמעיד על ענווה אמיתית (מן הסתם.)
תשובה: לך. לשאלה הראשונה: האם ראית, שמעת, יודעת או חושבת שכל צדיק סובל בגלל שהוא צדיק? אינני חושב. את שמעת את הביטוי "צדיק ורע לו", זה לא משפט המתאר עובדה, אקסיומה, אלא זו שאלה: ראינו צדיק שהיה לו רע (ובאמת ראינו, ולצערנו הרבה: ר  עקיבא, שהשלטון הזר סרקו את בשרו במסרקות של ברזל כי נתפס על ידם מלמד תורה, ורבבות רבבות צדיקים וצדיקות מבוגרים וקטנים בשואת יהודי אירופה.) וראינו רשע- שטוב לו. ואנו שואלים את הקב"ה: "זו תורה וזה שכרה???" כך שהאמירה הזו, לא היא שמונעת אנשים מלהיות צדיקים. מה שמונע אנשים מלהיות צדיקים, הוא הצורך לוותר על הנאות הרגע, בשביל להתחבר לערכים בעלי משמעות נצחית. מה שאמור לדרבן אדם "לטפס" מעלה מעלה, הוא הרצון החופשי והכן להתחבר לערכי הנצח, כאשר קדושת הקב"ה היא הערך הנצחי המוחלט. ולעניין הענווה. הר"ן מסביר יחס בין שני פסוקים בתורה, ומורנו ורבנו, הרב צבי יהודה היה רגיל לחזור על כך עשרות פעמים. מצד אחד כתוב בתורה (דברים פרק ח ) שאסור להתגאות ולומר "כוחי ועוצם ידי עשה לי את החיל הזה". אבל זה לא אומר שאסור לאדם לעשות חיל ( להצליח) ולהיות בעל כח. הפסוק שלאחריו, אומר שצריך תמיד לזכור כי ה, הוא הנותן לך "כח לעשות חיל". אדם יכול להיות מודע לכך שהוא בעל כישורים גבוהים, אין בכך בעיה. הוא צריך לזכור שהכישורים האלה הינם מתנה מאת בורא העולם. בכוחות שיש לאדם מותר לו להשתמש לטובת עצמו, אך ראוי שידאג לזולת ולא רק לעצמו, לחברה, לעם ישראל. הרמב"ם מדבר בהקדמה לפירושו לפרקי אבות ("שמונה פרקים") כי בכל תחום במידות המוסריות של האדם, אל לו לאדם להיות קיצוני. ראוי שתמיד יהיה בדרך "הממוצעת" בין שני הקצוות. אכן, במידה אחת הדריכו אותנו חכמים (מסכת אבות, פרק ד ) להיות קיצוני: "מאד מאד הוה שפל רוח", כי חכמים הכירו את יצר לב האדם, שקל לו מאד להסחף לכיוון הגאווה. אני מקווה שעניתי על ציפיותיך.
שאלה: למה ללמוד : אני תלמיד שיעור א בישיבה. זכיתי השנה לפגוש את עולם התורה. אני לומד המון ב"ה ולכן התעוררה בי שאלה מאוד רצינית. האם לימוד תורה הוא ערך בפני עצמו או שמא הוא אמצעי למטרה מסוימת. אם הוא אכן אמצעי למטרה, אז מהי אותה מטרה?
תשובה: אשריך שזכית ללמוד תורה, תשאף כמה שיותר גבוה וכמה שיותר בעמל. תוכל לעיין כאן בנושא ששאלת- בהצלחה
שאלה: כשרות אדוויל: האם יש כשרות לאדוויל ליקווי גל? הבנתי שהיה עם זה בעיות. אם הייתי לוקח את זה בצורה קבועה האם עלי לזרוק את מה שנשאר? הרב אברהם יוסף כתב שתרופות שבבליעה אין צורך בהכשר מה המשמעות?
תשובה: בהכשר CRC כותבים שחלק מסוגי הADVIL כשרים: אבל כאן כתוב שיש לו מרכיב לא כשר: וגם הSTAR K לא מציינים אותו ככשר וגם הרבנות הראשית פרסמה הודעה שהיא לא נותנת על ADVIL אישור כשרות בעניין מה שכתב הרב אברהם יוסף שליט"א זה אינו חידוש שלו והרבה פוסקים גדולים כבר התייחסו לסוגיא זו. יש בהלכה סיבות להקל בכשרות של תרופות. ראשית-אין לו טעם שהחיך נהנה ממנו כי אנו בולעים אותו שלם. שנית- הוא פחות מכזית, ובכמות זו אנו לא מגיעים לכמות שמתחייבים עליו מהתורה. אולם גם בכמות מועטת יש עדיין איסור. שלישית- הוא נלקח לצורך רפואי. אבל בADVIL זה אינו היתר גורף כמו שהבנת. כי ADVIL אינו תרופה ממש אלא משכך כאבים. ויש עוד הרבה משכחי כאבים כשרים שאפשר לקחת. ולכן במקום שיש חומר כשר שניתן לצרוך, למרות כל הסיבות שציינתי, אין סיבה להתיר חומר העשוי מטריפות ונבילות. ונוסף על כך אין אנו מדברים על מצב לא של פיקוח נפש וגם לא של ספק פיקוח נפש ולכן כל ההיתרים השייכים למצב של פיקוח נפש גם אינם שייכים לדיון שלנו. עם כל זה, לאדם הסובל מאד מכאבים ואף משכח כאבים אינו עוזר אלא ADVIL יש מקום לשקול ולהתיר לו את השימוש בADVIL אבל רק על פי פסק של מורה הוראה מוסמך ומכיר את החולה, ואת מצבו הבריאותי.
שאלה: שמות: הייתי רוצה לדעת את משמעות השמות ליטל ולינור והאם הם שמות טובים? (ליטל ט בניסן תשנ"ז) (לינור י"ג תמוז תשנ"א) מראש, לינור
תשובה: משמעות השם ליטל ולינור מתבררת על ידי חלוקה לשתי מילים: לי - טל: האמא אומרת שהבת שלה היא עבורה ברכה כמו טל היורד מהשמים. לי - נור: האמא אומרך שהבת שלה היא עבורה כמו חום האש או אור האש שמשמח אותה. הרב מישאל רובין שכתב ספר על שמות מסביר בתשובות שלו (באתר  ראש יהודי ) שטוב יותר שהשם יבטא משהו טוב לכולם    שם כללי, לא רק לאמא. לכן עדיפים שמות שלא מתחילים במיל  לי    כמו ליטל, לינוי, ליאל, ליאור. ועדיפים שמות שלא נגמרים באות  י    יהלי, שירלי, אושרי עם זאת אין למהר ולשנות שם. יש רבנים שמאוד מסתייגים מהוספה או שינוי שם להלן תשובות של הרב מישאל רובין של הרב שמואל אליהו ושל הרב אבינר שמסתייג משינוי שם.
שאלה: מזכרת מסבא: לכבוד הרב! מה שלומך? פונה אלייך בשאלה הבאה. באתי לבקר את סבתי ומסיפורים של המשפחה סבי ז ל הניח בבלטה של הרצפה כסף על מנת לחזק את מיקום הבלטה זה קרה לפני 28 שנה עד היום הכסף נשאר שם ורציתי לקחת אותו בתור מזכרת כי את סבי לא פגשתי מעולם. האם הזזת הכסף ממקומו שהיה במשך 28 שנה תפריע את מנוחתו של סבי האם הוצאת המטבע ממקומו יגרום לי למזל רע?
תשובה: אם סבא שם זאת רק כדי ליצב את המרצפת ולא היתה לו שום כוונה אחרת - אין כל קושי שתקח את המטבע (תדאג שהריצפה תשאר ישרה שלא תגרום לסבתא ליפול.) אדרבא, אם תשמור את המטבע בדרך מכובדת כזכרון לסבא - אפשר שזה אפילו עדיף.
שאלה: שם המשפחה ככינוי לאדם: יש לי שאלה האם מותר לקרוא לאדם על שם המשפחה שלו ככינוי,לדוגמא מישהו שקוראים לו יוסף כהן וחברים שלו קוראים לו "כהן, בוא לפה" או "מה העניניים,כהן?"
תשובה: שם משפחה הוא שמו של אדם. יש איסור לכנות אדם בכינוי, למשל לקרא ליצחק  יקי  או לשלמה  מומי  אלא אם כן הם לגמרי מרוצים מכך. אבל שם משפחה מלא זה בדיוק כמו שם פרטי -אלא אם כן האדם מתנגד לכך. ויש עבירות קלות מאלו ואעפ"כ אמרו חכמים שהרגיל בהן אין להם חלק לעוה"ב וכדאי הן להתרחק מהן ולהזהר בהן, ואלו הן: המכנה שם לחבירו והקורא לחבירו בכינויו והמלבין פני חבירו ברבים והמתכבד בקלון חבירו והמבזה תלמידי חכמים והמבזה רבותיו והמבזה את המועדות והמחלל את הקדשים, במה דברים אמורים שכל אחד מאלו אין לו חלק לעוה"ב כשמת בלא תשובה רמב"ם הלכות תשובה פרק ג הלכה יד
שאלה: לימוד תורה דרך האינטרנט: לכבוד הרב אני מאזין להמון הרצאות של רבנים באמצעות האינטרנט יוטיוב רציתי לדעת האם האזנה להרצאות של רבנים נחשבת ללימוד תורה? במידה ולא, מה כן?
תשובה: בוודאי שכן. זה שיעור לכל דבר. שמועבר במדיה. כמובן שיש יתרון לפנים אל פנים, אולם שיעור זה הוא בוודאי שיעור ותלמוד תורה.
שאלה: רמז למועדים בהלל: שמתי לב שלכל המועדים בהם קוראים הלל יש רמז בהלל עצמו. פסח- "בצאת ישראל ממצרים". סוכות- "אסרו חג בעבותים עד קרנות המזבח"- רמז להקפת המזבח בערבות. ירושלים- "בתוככי ירושלים". חנוכה- "אם הבנים שמחה"- רומז על מעשה חנה ושבעת בניה. המועד היחיד שקוראים בו הלל ולא מצאתי לו רמז בהלל עצמו הוא שבועות, האם הרב יכול לעזור לי למצוא רמז לשבועות בהלל עצמו?
תשובה: זו שאלה מעניינת. אפשר שאתה צודק, אולם נראה שהקשר לחנוכה דרך "אם הבנים שמחה" הוא קצת רחוק. אני לא מכיר התייחסות דווקא לשבועות, שהלוא בתורה הוא מופיע כחג הביכורים או חג קציר חיטים, ולפיכך הוא היה אמור להופיע בהלל בצורה זו.
שאלה: מה לעשות עם מחברות קודש ומה לעשות בלילה: בס ד הרב, יש לי שתי שאלות: 1)ב ה הסתיימה שנת הלימודים,ונשארו לי מבחנים ומחברות של מקצועות קודש.מה עלי לעשות איתם?ואם יש בהם פסוקים כתובים או ציטוטים מהגמרא? 2)כשמדברים על מצוות לימוד תורה בלילה,מה הכוונה בלילה?האם זה רק אחרי חצות?או מתי שיורד החושך??
תשובה: א.אם יש שמות קודש או ציטוטים מכתבי הקודש- לגנוז. אם לא- לשים בשתי שקיות בפח. ב.לא איברא לילה אלא לגרסא, וכך פסק גם הרמב"ם במשנ"ת, וזמנו בכל הלילה ככל הניתן לכל אדם
שאלה: טבילת כלים משומשים שנקנו מיהודי: קניי כלים משמשים מאדם השומר על הלכות מסויימות אבל אינני חושב שהוא אדוק מאד. לכן אני מכשיר אותם לחומרה. האם בעניין הטבילה אוכל להקל ולא לטבול עקב ספקא דרבנן לקולה (אולי הוא הטביל, גם אולי רחוק). ואולי לצרף את העניין שסוף סוף קניתי כלים מיהודי ואולי אף בטל הטעם. ואם לטבול, אז עם ברכה?
תשובה: כלי זכוכית או מתכת שיוצרו על ידי גוי צריכים טבילה עם ברכה. הלכה זו תקפה גם אם הכלי נקנה על ידי יהודי שעשה בו שימוש ולאחר מכן הועבר ליהודי אחר. במקרה שלך, עקב הספק יש לטבול את כלי הזכוכית והמתכת אך לא לברך על הטבילה. אם אתה טובל אותם יחד עם כלים שחייבים טבילה תוכל לברך על הכלים החייבים טבילה בתחילה ולאחר מכן לטבול את כל כלי הספק ברכה והצלחה. ירון דוראני.
שאלה: חופה לאחר גיור: לפני כמעט שנתיים עברתי תהליך גיור מהרבנות הצבאית והיום אני עומדת להינשא. השאלה שלי היא האם אמא שלי (לא יהודיה) תוכל לתת לי לשתות מהיין בזמן החופה והאם בכלל היא רשאית לעמוד איתי מתחת לחופה?
תשובה: היא רשאית לעמוד תחת החופה, אך יש להמנע שהיא תשקה אותך ביין. ואולם אם הדבר גורם צער גדול וכדומה, מותר, ובלבד שהיין מבושל מזל טוב
שאלה: כיבוד הורים: לכבוד הרב, אציתי לשאול שאלה המעיקה ועומדת בחיי הרבה זמן. מצוות כיבוד אב ואם היא מצווה שחשובה לי מאוד. אני מאוד אוהבת ומכבדת את הוריי ולא רוצה לאכזב אותם. הבעיה היא שההורים שלי מאוד דומיננטיים בחיי, לפעמים יותר מידי. הם מרגישים שאני צריכה לשתף אותם בכל דבר, להקשיב לעיצותיהם וליישמן תמיד, הם חודרים לי המון פעמים לפרטיות (שואלים שאלות ונפגעים מאוד אם אני לא רוצה לענות או אפילו נכנסים לבית שלי או לחדר בלי לדפוק). בכל פעם שאני מנסה להסביר את הדיעה שלי הם מפעילים עלי המון מניפולציות רגשיות (בכי, נעלבים וכ ) עד שאני מתרצה לשמוע להם. הבעיה הכי גדולה היא שמערכת היחסים ביני לבינם פוגעת מאוד ביחסים ביני ובין בעלי. הוא קנאי מאוד לפרטיותו ומרגיש שהיא נפגעת, ובנוסף בגלל שתמיד הם עובדים על הפן הרגשי שלי אני הרבה פעמים ממש עצובה בגללם, ואז הוא מתעצבן שבגללם אין לאשתו מצב רוח, אפילו שהיא לא עשתה כלום שצריך לכעוס עליו. ניסיתי לדבר איתם ללא הועיל מספר פעמים ואני יודעת שהדבר היחיד שיעזור זה סוג של סדרת חינוך בה אני אלך נגדם ולא אקשיב להם וכו. הבעיה היא שאני יודעת שהם יפגעו ממני בתהליך מאוד. מצד שני, אני אישית כבר הגעתי ממש למצב של דכאון והיחסים ביני ובין בעלי נפגעים מאוד. מה אני יכולה לעשות? מראש.
תשובה: לך. ראשית, כדאי שתבררי מהי מצוות כיבוד הורים, ומהי מצוות יראת ההורים. כשתגלי מהי מהות שתי מצוות אלה, תופתעי לגלות שאין שום קשר בין הלחץ שההורים שלך לוחצים עלייך ונכנסים לחיים הפרטיים שלך, לבין המצווה. את לא חייבת לקבל שום עצה של ההורים שלך. יכול להיות שהם נותנים עצות טובות, אני לא רוצה לזלזל בעצות שלהם, אבל משאלתך אני מבין שזה לא העניין, אלא הרצון שלהם לכפות עלייך במניפולציות את רצונם. את לא צריכה להקריב את חייך, וחיי הזוגיות שלך, בשביל שביעות רצונם של ההורים. הגמרא (מסכת קידושין דף ל"א) מספרת על רב אסי, שאמא שלו החלה בכל מיני התנהגויות שהביכו אותו, אז הוא פשוט "ניתק מגע" אבל בצורה טוטאלית: עלה מבבל לארץ ישראל. אני בטוח שאמא של רב אסי נעלבה, אולי היא בכתה, ובכל זאת- הוא קיבל החלטה קשה, ועזב אותה. אסור לזוג לתת להורים של הבעל או של האשה להכנס אל תוך הזוגיות. זה מערער את הזוגיות, מביא למתחים, בדיוק כמו שאת מספרת. אני לא מציע שתעשי להורים שלך "סדרת חינוך", כי את לא המחנכת שלהם, אבל תלמדי להיות חזקה, וכשהם מציעים לך הצעה ש"את לא יכולה לסרב" כי הם יזילו דמעות, תגידי להם "שמעתי את דעתכם, אני מאד מעריכה את דאגתכם לי, בתכם, אבל אני החלטתי יחד עם בעלי לנהוג אחרת". וכשהם שואלים שאלה שלא נוח לך לענות עליה, תגידי להם "סליחה, אני מרגישה שזו פגיעה בפרטיות שלי, ולא אענה על השאלה". אם יגידו לך שהם ההורים, והורים זה הורים, וכו  וכו, תצטטי את הפסוק מספר בראשית, המדבר בלשון זכר, אבל כוונתו גם ללשון נקבה "על כן יעזוב איש את אביו ואת אמו ודבק באשתו." בהצלחה!
שאלה: טהרה- דחוף בבקשה: כבודו, אני נוטלת גלולות מסוג מינס כחצי שנה. עד כה לקחתי את הגלולות מבלי לפספס אף אחת. עד ליום שישי האחרון שפיספסתי גלולה- שכחתי ממנה לגמרי עד מוצ"ש. גם אז הייתי אמורה כנראה לקחת 2 בבת אחת לפי ההנחיות המצורפות אך לקחתי אחת ורק אחרי כמה ימים שחזרתי לקרא הבנתי שטעיתי. הבעיה היא שהייתי אמורה לטבול אתמול,יום שלישי אך מיום שני יש לי כתמים חומים-אדומים. כמובן שנורא התאבסתי ולא טבלתי. האם יש הקלה בגלל שמפני הכדורים יש את הכתמים? כל עוד לא שכחתי גלולה המחזור היה מגיע כמו שעון שוויצרי והכל היה טוב. אני מנסה להשיג 2 רבנים באזור מגורי, אך ללא הצלחה.מה עושים?
תשובה: מצטער שלא שמתי לב לדחיפות השאלה. יש קו פתוח בכל יום לפניות בנושאים כאלה: הקו ההלכתי הפתוח של נשמת ע"ש גולדה קושיצקי בארץ: 02-640-4343 חיוג מחו"ל: 972-2-640-4343  חיוג חינם מצפון אמריקה: 1-877-963-8938 החיוג חינם הינו שירות לציבור שנתרם ע"י חברת IDT, ספקית תקשורת בינלאומית, אינטרנט ושירותי וידיאו. שעות פעילות הקו הפתוח: ימים א -ה : 18:00-24:00 יום ו : 8:00-12:00 במוצאי שבת החל מחצי שעה לאחר צאת השבת ועד חצות.
שאלה: נגינה בשלושת השבועות: האם מותר לנגן בשלושת השבועות? והאם מותר לצורך לימוד? ב מראש!!
תשובה: אסור לנגן, מותר להתלמד
שאלה: להחמיר כרצון ה : האם הקב ה רצה שנחמיר על עצמינו בכל מקום שאפשר או שרצה שנקיים את ההלכה כמו שהיא לפי מחשבת חכמינו? או במילים אחרות האם ההלכה האמינה בדרכה או שכתובה כמינימום לכל העם והמחמיר תבוא עליו הברכה? האם בית הלל חששו לבית שמאי והקלו או האמינו שזו היא ההלכה ואותה צריך לעשות?
תשובה: הנושא הזה הוא ארוך ומורכב. כתבתי על כך מאמר פתיחה לספרי "רשו"ת להחמיר". הייתי שמח אם היית קורא את הדברים שם, ואז היינו יכולים להתחיל את הדיון מהקומה השניה. בקיצור תוכל לקרוא על כך כאן: וכן: התעשה זאת?
שאלה: 9 הימים: לרב! מצאנו דיל לצאת לחול לטיול הבר מצווה שלי,אני מחכה כבר יותר משנה לטיול הזה ושנה שעברה לא יכלנו לצאת לטיול הבעיה בטיול שהוא יוצא בתשעת הימים אך בלי יום הצום של תשעה באב אני ממש רוצה לצאת האם מותר?
תשובה: וברכת ד  מזל טוב לבר מצווה. אין זה ראוי לצאת לימי כיף בתשעת הימים, אבל אם יש לך צורך גדול לעשות זאת, אין אכילת בשר ושתיית יין, וכן אין שירה ומוזיקה, ואין אוירה קלה, אלא אוירה רצינית של תשעת הימים, אפשר לנסוע. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: לימודים מעורבים: אני מעוניינת לעבור הכשרה מקצועית ע"מ להיות מדריכת אירובי. לאחר בירורים רבים מצאתי קורס מקצועי אחד, אליו לא נרשמו גברים ואין בו מדריכים מעשיים שהם גברים. לצערי התקשרו היום (כמה ימים לפני תחילת הקורס) להודיע לי שהקורס לא ייפתח בשל חוסר נרשמים. האם בדיעבד כזה מותר לי להרשם לקורס אחר שבו המדריך הוא גבר? האם יש לזה דין כמו של מציל גבר בבריכה? חשוב לי לציין שהמטרה מקצועית בלבד, וזה בדיעבד לגמרי.
תשובה: וברכת ד  אם אין גברים בקבוצה, ואת יכולה להתלבש צנוע. אפשר אם יש גבר מדריך. בשעת הדחק. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: hashem: בתי בת ה-6 שואלת אם הקב"ה בן או בת? איך מסבירים לה את הנושא הזה?
תשובה: וברכת ד  מסבירים לה בצורה פשוטה שהקב"ה הוא לא יצור אנוש, ואין לו דמיון לבן או בת, ואין לו גוף ולא דמות הגוף. ובמשך הזמן ב"ה היא תבין יותר ויותר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בגדים חדשים בשלושת השבועות: רציתי לדעת אם מותר לקנות בשלושת השבועות נעליים אם אין לי נעליים אחרות ללבוש. ואם מותר לקנות סתם בגדים בשלושת השבועות וללבוש אותם אחרי.
תשובה: מותר לקנות בשלושת השבועות נעליים ובגדים, אך אין לברך שהחיינו. בנעליים בכל מקרה לא מברכים שהחיינו בכל השנה (כמו שכתב הרמ"א בסוף סימן רכ"ד) - כך שאין בעיה, ובבגדים מותר לקנות ולהניח לאחר תשעה באב, על פי מנהגנו שמברכים רק בשעה שלובשים את הבגד (והנוהגים כדברי השו"ע רכ"ג, ד  לברך בשעת הקנייה - יאסרו בקניית בגד חשוב המשמח ורק בגדים פשוטים כגופיות וגרביים וכדומה יותרו, ויש מקום להתיר גם לשיטתם לקנות ולדחות את הברכה לאחר תשעה באב). ואם הבגד שבתי - יש הנוהגים להקל בברכת שהחיינו בשבת, ויש לברר את מנהג המשפחה בזה. בתשעת הימים יש להמנע מקניית בגדים ונעליים שאינה הכרחית. (מקורות שו"ע סימן תקנ"א סעיפים ז, י"ז, ואחרונים שם).
שאלה: להתגלח בתקופת בין המצרים:, אני מרוקאי ולפני תחילת ימי בין המצריים ביררתי בילקוט יוסף וראיתי שלספרדים מותר להתגלח עד תשעת הימים. היום בבוקר התגלחתי ולאחר מכן גיליתי שלא מנהג המרוקאים כך ושהם לא מתגלחים מי"ז בתמוז. מה לעשות? עברתי על ההלכה? לא להתגלח ולהסתפר מעכשיו או שאני יכול לנהוג לפי ילקוט יוסף? מראש
תשובה: וברכת ד  יש מספר מנהגים בין קהלות מרוקו, ועיין שהאר"י לא הסתפר מי"ז תמוז ואילו ואילו ר"ש ויטאל היה נוהג להסתפר. כל אופן לא עברת על הלכה, מכיוון שעשית על פי הוראת חכם. ואם אמנם אתה מאלו שנהגו מי"ז תמוז, תנהג מכאן ואילך. התספורת היא רק מנהג ולא דין. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הבדלה: האם אשה יכולה להוציא את משפחתה(בעלה וילדיה) באמירת הבדלה במוצ"ש גם אם בעלה נוכח בבית?
תשובה: על פי הרמב"ם נשים חייבות בהבדלה כמו בגברים וזהו חיוב מהתורה, ולכן אישה יכולה להבדיל, ואף להוציא ידי חובה גברים. וכך היא הפסיקה הספרדית. על פי הפסיקה האשכנזית חוששים לשיטות שאישה איננה חייבת בהבדלה ולכן אישה יכולה להבדיל לעצמה ולנשים אחרות, אך איננה יכולה להוציא ידי חובה גברים. (התשובה ניתנה מהרב אשר פויכטוונגר) רבני ורבניות בית הלל עונים לשו"ת גם בפייסבוק -
שאלה: כשרות: שמו ישירות מסיר חם מעל האש קרעפלעך ממולים בשר על תבנית זכוכית. איך מכשירם את התבנית?
תשובה: וברכת ד  אפשר להכשיר כלי פיירקס על ידי הגעלה ג  פעמים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: קניה בשלושת השבועות: אני בעזרת ה אלך לעבוד בקיטנה בחופש ובשביל הקיטנה אצטרך לקנות חצאיות נוחות ופשוטות. האם מותר לי בשלושת השבועות, וללבוש אותם בשלושת השבועות במקרה הזה?
תשובה: שולחן ערוך, בחלק אורח חיים, סימן תקנ"א סעיף י"ז, כותב כך: "טוב ליזהר מלומר שהחיינו בין המצרים על פרי או על מלבוש". לשונו "טוב ליזהר" ולא "אסור" מורה שבשעה של צורך, ובמיוחד צורך בבגדים לעבודה, ולא בשביל "כיף", ניתן לקנות בגדים חדשים בשלושת השבועות, מה- גם שאין היום שמחה כה גדולה בקניית חצאיות "פשוטות" לצורך קייטנה.
שאלה: לחיצת ידיים: יש עניין שאחר שהעולה לתורה הוא לוחץ לכולם ידיים?
תשובה: כך נוהגים בעדות ספרד- צפון אפריקה.